טוביאס מנזיס

טוביאס מנזיס (באנגלית: Tobias Menzies; נולד ב-7 במרץ 1974) הוא שחקן תיאטרון, קולנוע וטלוויזיה אנגלי. בנוסף לעבודתו בתיאטרון שיחק מנזיס בסדרות טלוויזיה כמו "רומא" (2005–2007) בתפקיד ברוטוס, ב"משחקי הכס" (2013–2016) בתפקיד אדמור טאלי, וב"הכתר" (2020-2019) בתפקיד הנסיך פיליפ. הוא ידוע בעיקר מהופעתו בתפקיד כפול, פרנק רנדל וג'ונתן "בלק ג'ק" רנדל בסדרה "זרה", עליו היה מועמד לפרס גלובוס הזהב. מנזיס נולד בצפון לונדון, אנגליה. הוא בנם של מורה ושל מפיק ב-BBC. הוא למד בבית הספר "פרי קורט רודולף שטיינר" בקנטרברי שבמחוז קנט. שם למד בשיטת שטיינר, הכוללת תנועה, שירה, ונגינה. אחר כך למד ב"פרשהם הייטס סקול" שליד פרנהם במחוז סארי, באותה עת עם האטי מוראהן וג'ים סטרג'ס. בשנים 1993 ו-1994 השתתף ב-"Deborah Moody's Year Out Drama Company" בסטרטפורד-אפון-אייבון. הוא למד משחק באקדמיה המלכותית לאמנות הדרמה (RADA) וסיים בתואר BA בשנת 1998. מנזיס עבד עם להקת "The Spontaneity Shop", העוסקת בקומדיית אלתורים. הוא התחיל את הקריירה הטלוויזיונית שלו בסדרות טלוויזיה בריטיות פופולריות כמו "המלחמה של פויל", "רציחות במידסומר" ו"חדר מיון". עוד הופיע בדרמה "A Very Social Secretary" בבימויו של ג'ון ג'ונס ששודרה בבריטניה בערוץ More4, ערוץ ספין-אוף של ערוץ 4. לקהל הבינלאומי הוא מוכר בעיקר מתפקידו כמרקוס יוניוס ברוטוס, חברו של יוליוס קיסר ומי שהיה שותף להתנקשות בו, בסדרה זוכת הפרסים "רומא" בהפקת HBO / ‏BBC. למנזיס היה תפקיד בסרט "The Low Down" יחד עם איידן גילן, וב-2006 הוא השתתף בסרט האתחול של זיכיון "ג'יימס בונד", "קזינו רויאל" בתפקיד ויליירס, העוזר של M. מנזיס מרבה להופיע על במת התיאטרון. בין ההצגות בהן השתתף היו "נערי ההיסטוריה" מאת אלן בנט, בבימויו של ניקולס הייטנר בתיאטרון המלכותי הלאומי, והמחזה "שלוש אחיות", הפקה של מייקל בלייקמור בווסט אנד, עליו היה מועמד לפרס איאן צ'ארלסון. הוא גילם את המלט בהפקה של המחזה "המלט" בבימויו של רופרט גולד בתיאטרון רויאל בנורתמפטון וזכה לשבחי הביקורת. באפריל 2007 הופיע מנזיס בתפקיד ויליאם אליוט בעיבוד של ITV לרומן "הטיית לב" מאת ג'יין אוסטן. הוא גילם את דמותו של פטר טריפימוב במחזה "גן הדובדבנים" יחד עם ג'ואנה לאמלי בתיאטרון קרוסיבל בשפילד. מנזיס הופיע בתפקיד דריק סינגטון בדרמה של ערוץ 4 הבריטי "The Relief of Belsen" ששודרה ב-15 באוקטובר 2007. אחר כך השתתף בסרט "Forget Me Not" הפקה של חברת "קוויקסילבר פילמס" בו כיכב לצדה של ג'נבייב או'ריילי. בסדרת הפנטזיה של HBO "משחקי הכס" משחק מנזיס בתפקיד אדמור טאלי, היורש לבית טאלי מנהרן (Riverrun). ב-2012 הופיע מנזיס בסדרת הטלוויזיה הסאטירית "The Thick of It" בתפקיד סיימון וייר בפרקים "the Goolding Inquiry". ב-2014 שיחק מנזיס בתפקיד נתניאל בלום, שומר הראש של מגי ג'ילנהול במיני-סדרה "The Honourable Woman". עוד באותה שנה התחיל לככב בסדרה "זרה" של רשת Starz בדמות כפולה של פרנק רנדל, היסטוריון מהמאה העשרים, וג'ונתן "בלק ג'ק" רנדל, מאבותיו הקדמונים מהמאה ה-18. בשנת 2016 שיחק בסרט הדרמה "אונה" של הבמאי האוסטרלי בנדיקט אנדרוס. בינואר 2017 שיחק בסרט הפנטזיה "מלחמת האופל: מלחמת דמים", הסרט הוא החמישי בסדרה. שם שיחק לצד קייט בקינסייל, תיאו ג'יימס ובראדלי ג'יימס. מנזיס מגלם את דמותו של הנסיך פיליפ בעונה השלישית והרביעית של סדרת הטלוויזיה "הכתר" לצדה של אוליביה קולמן, המגלמת את המלכה אליזבת' השנייה. בשנת 2021 זכה בפרס אמי בקטגוריה שחקן המשנה הטוב ביותר- בסדרת דרמה, על תפקידו כנסיך פיליפ בסדרה הכתר. מדיה וקבצים בנושא טוביאס מנזיס בוויקישיתוף טוביאס מנזיס, ברשת החברתית אקס (טוויטר) טוביאס מנזיס, במסד הנתונים הקולנועיים IMDb (באנגלית) טוביאס מנזיס, באתר AllMovie (באנגלית) טוביאס מנזיס, באתר Rotten Tomatoes (באנגלית) טוביאס מנזיס, במסד הנתונים הקולנועיים KinoPoisk (ברוסית) ראיון ב-ShowbizJunkies, יולי 2014 Roberts, Alison (16 בפברואר 2011). "The man who kisses Keira, nightly". London Evening Standard. נבדק ב-5 באוגוסט 2014. {{cite news}}: (עזרה) "Student & Graduate Profiles". RADA. נבדק ב-27 ביוני 2015. {{cite news}}: (עזרה) Noam Friedlander, ‏No place like Rome, The Telegraph, 16 June 2007 Quinn, Anthony (6 במאי 2011). "Forget Me Not (15)". Independent. נבדק ב-22 באוקטובר 2012. {{cite web}}: (עזרה) Goldberg, Lesley (8 באוגוסט 2013). "'Game of Thrones' Alum Nabs Dual Role in Starz's 'Outlander' (Exclusive)". Hollywood Reporter. נבדק ב-5 באוגוסט 2014. {{cite web}}: (עזרה) Abrams, Natalie (8 באוגוסט 2013). "Game of Thrones' Tobias Menzies Joins Ron Moore's Outlander". TV Guide. נבדק ב-5 באוגוסט 2014. {{cite web}}: (עזרה) "'The Crown' Sets 'Outlander's Tobias Menzies As New Prince Philip". Deadline.com. 28 במרץ 2018. נבדק ב-2018-03-28. {{cite news}}: (עזרה) Taylor, Paul (12 באפריל 1999). "Theatre: It's a mad world, my masters". The Independent. נבדק ב-30 ביוני 2015. {{cite news}}: (עזרה) Gilbey, Ryan (27 ביולי 2007). "The three stages of Kristin". The Guardian. London. נבדק ב-16 בינואר 2016. {{cite news}}: (עזרה) Wilson, Benji (16 באפריל 2011). "In a taxi with... actor Tobias Menzies". Daily Mail. נבדק ב-5 באוגוסט 2014. {{cite news}}: (עזרה) "Theatre review: The Recruiting Officer". 23 בפברואר 2012. נבדק ב-5 ביוני 2015. {{cite news}}: (עזרה) "Rough Cuts: Searched". נבדק ב-30 ביוני 2015. {{cite news}}: (עזרה) "Theatre review: The Hush". 26 ביולי 2013. נבדק ב-5 ביוני 2015. {{cite news}}: (עזרה) "Theatre review: The Fever". 23 בינואר 2015. נבדק ב-5 ביוני 2015. {{cite news}}: (עזרה) "The Almeida announces huge casting for 'The Iliad'". 13 באוגוסט 2015. נבדק ב-15 באוגוסט 2015. {{cite news}}: (עזרה) "Uncle Vanya Cast Announcement". 10 בדצמבר 2015. נבדק ב-15 בדצמבר 2015. {{cite news}}: (עזרה) Paddock, Terri (29 במרץ 2004). "Dillon Wins Ian Charleson Award for Master Builder". WhatsOnStage. אורכב מהמקור ב-16 ביוני 2011. נבדק ב-8 בנובמבר 2014. {{cite news}}: (עזרה)תחזוקה - ציטוט: unfit URL (link) Lexi Carson, ‘Baby Reindeer,’ ‘Mr. & Mrs. Smith’ and ‘Colin From Accounts’ Take Top Prizes at 2024 Gotham TV Awards: Full Winners List, Variety, ‏2024-06-05 (באנגלית אמריקאית)